Okresná prokuratúra Prievidza 
M. Mišíka 22, 971 34 Prievidza 1 	

Sp. zn. : 2 Pv 732/11/3307	Prievidza, 11.3.2013
EEČ : 2-27-40-2013

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Prievidza
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 19.12.2011, spisová značka 2 Pv 732/11/3307, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
že dňa 01.09.2011, v čase od 12.30 hod. do 14.30 hod., v katastri obce Diviaky nad Nitricou, z lesného hospodárskeho celku XXXXX XXXXX ktorý je evidovaný v katastri nehnuteľností ako lesný pozemok, v užívaní XXXXX XXXXX, odcudzil bukové palivové drevo o celkovom objeme drevnej hmoty 0,37 m3 tak, že bukové palivové drevo si v tomto lesnom poraste nachystal a z miesta ho odviezol na svojom traktore značky Agzat, čím spôsobil XXXXX XXXXX, IČO : XXXXX, škodu vo výške 5,73,-Eur.

Uznesením prokurátora Okresnej prokuratúry XXXXX zo dňa 19.12.2011, spisová značka 2 Pv 732/11/3307, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
     Uznesením prokurátora Okresnej prokuratúry XXXXX sp. zn. 2Pv 732/11-7 zo dňa 19.decembra 2011, právoplatným dňa 03.januára 2012 bolo podľa § 216 ods. 1 Tr. poriadku podmienečne zastavené trestné stíhanie proti obvinenému XXXXX pre prečin krádeže podľa § 212 ods. 2 písm. d/ Tr. zák. č. 300/2005 Z.z. v znení neskorších predpisov na tom skutkovom základe, že dňa 01.09.2011, v čase od 12.30 hod. do 14.30 hod., v katastri obce Diviaky nad Nitricou, z lesného hospodárskeho celku XXXXXXXXX, ktorý je evidovaný v katastri nehnuteľností ako lesný pozemok, v užívaní XXXXX odcudzil bukové palivové drevo o celkovom objeme drevnej hmoty 0,37 m3 tak, že bukové palivové drevo si v tomto lesnom poraste nachystal a z miesta ho odviezol na svojom traktore značky Agzat, čím spôsobil XXXXX republiky š. p., XXXXX XXXXX, IČO : XXXXX, škodu vo výške 5,73,-Eur.

     Uznesenie o podmienečnom zastavení trestného stíhania nadobudlo právoplatnosť dňa 03. januára 2012 a skúšobná doba uložená obvinenému v uvedenom uznesení uplynula dňa 03.januára 2013.

    	V zmysle § 217 ods. 1 Tr. poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje.

	Zo  zabezpečených správ z Obecného úradu XXXXX, Obvodného úradu, Odboru všeobecnej vnútornej správy XXXXX, Mestskej polície XXXXX a z odpisu z  registra trestov vyplýva, že obvinený viedol počas plynutia skúšobnej doby riadny život a nedopustil sa žiadneho priestupku ani trestného činu.

    Na základe vyššie uvedených skutočností som rozhodol, že sa obvinený XXXXX v skúšobnej dobe podmienečného zastavenia trestného stíhania podľa § 217 ods. 1 Tr. poriadku osvedčil.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľuboš Beňo
prokurátor